కె. ఎన్‌. వై. పతంజలి
వీరు విజయనగరం జిల్లా, అలమండ గ్రామంలో 1952, మార్చి 29 న జన్మించారు. వీరి తల్లిదండ్రులు: కె.వి.వి.గోపాలరాజు మరియు సీతాదేవి. ప్రాథమిక విద్యాభ్యాసం సమయంలోనే తండ్రి వద్ద ఆయుర్వేద వైద్యాన్ని నేర్చుకున్నారు. చిన్న వయసులోనే తెలుగులో రచనలు చేయడం ప్రారంభించారు.
కందుకూరి వీరేశలింగం పంతులు
వీరేశలింగానికి నాలుగేళ్ళ వయసులో తండ్రి చనిపోయాడు. పెదతండ్రి, నాయనమ్మల పెంపకంలో అల్లారుముద్దుగా పెరిగాడు. ఐదో యేట బడిలో చేరి, బాలరామాయణం, ఆంధ్ర నామ సంగ్రహం, అమరం, రుక్మిణీ కళ్యాణం, సుమతీ శతకం, కృష్ణ శతకం మొదలైనవి నేర్చుకున్నాడు. పన్నెండో యేట రాజమండ్రి ప్రభుత్వ పాఠశాలలో ఇంగ్లీషు చదువులో చేరాడు. చిన్నప్పటినుండి, అన్ని తరగతులలోనూ, ప్రథమ శ్రేణిలోనే ఉండేవాడు. తన పదమూడో యేట బాపమ్మ (కందుకూరి రాజ్యలక్ష్మమ్మ) అనే ఎనిమిదేళ్ళ అమ్మాయితో బాల్యవివాహమయింది. పెరిగి పెద్దయ్యాక వీరేశలింగం ఇటువంటి దురాచారాల నిర్మూలనకే కృషి చేసాడు.